Vibeke Peschardt (RV), 2000-01-14:
Denne redegørelse hænger nøje sammen med næste punkt på dagsordenen, nemlig ændringerne af færdselsloven, der giver mulighed for en hel række forsøg med trafikken i byerne samt en overflytning af kompetence fra politiet til kommunerne.
Man kan altså se redegørelsen som en uddybende og perspektiverende redegørelse og et bidrag til det lovforslag, som vi skal behandle lige om lidt.
Både redegørelsen og lovforslaget tager udgangspunkt i de aktuelle problemer, der kommer af, at biler i større mængder støjer, forurener og er til gene og fare for alle, der ikke kører i bil, men enten bor langs en trafikeret vej eller gade eller færdes som gående eller cyklende, eller hvad det nu kan være.
I virkeligheden en meget enkel problemstilling, og så alligevel ikke.
Fra mit snart mangeårige medlemskab af en kommunalbestyrelse ved jeg, at intet kan få borgere op af stolene som trafikforhindringer.
Her er virkelig grøftegravning og følelser, og vi har også hørt nogle af dem i dag, der vil noget.
Bump eller trafikhæmmere på en vejstrækning optager sindene i en grad, der var en bedre sag værdig, og så handler det udelukkende om at overholde gældende færdselsregler og fartgrænser.
Når området er så vigtigt, er det jo, fordi det er en del af alle danskeres hverdag.
Vi bliver konfronteret med trafikken som herre og tjener hver eneste dag.
Redegørelsen er en overordnet sag, og sådan som jeg læser den, er den i tankerne - altså sådan som den er skrevet
- specielt rettet mod større byer, der også har de store problemer, fordi det er dér, den megen trafik er
Det er altså ikke udelukkende rettet mod større byer.
Det bliver altså op til kommunalbestyrelserne i landets
274 kommuner at finde ud af, hvordan de vil bruge forsøgsbestemmelserne, og jeg håber på, at vi i kommende finanslove kan få indrettet flere forsøgspuljer, f.eks. med 50-50 pct. finansiering, i områder over hele landet
Det er noget af det, der virkelig har drevet bl.a. en sag som den her. Jeg mener, at de penge, vi har haft i de forskellige puljer over årene, har været meget nyttige både rent miljømæssigt og trafiksikkerhedsmæssigt.
Redegørelsen taler jo med alle sine forslag for sig selv, og den har alt det nyeste med.
Den antyder, som flere har været inde på, at vi kan få indført trafikafgifter, og hermed menes der jo nok roadpricing.
Lad mig minde om en af mine egne kæpheste: betalingsringe rundt om byer.
Lige præcis den ting er ikke nævnt, hverken i redegørelsen eller i lovforslaget, som eksempel på, hvordan man kan lave forsøg og eventuelt permantgøre dem.
Til gengæld har jeg forstået det sådan, at hvis en kommune eller et amt eventuelt skulle blive enig om en sådan øvelse, f.eks. fordi de har brug for at finansiere bestemte trafikprojekter, ja, så kan det godt lade sig gøre.
Men jeg vil gerne have bekræftet af ministeren, om jeg har ret i det. Jeg tænker her specielt på Københavns Kommune, der så hjertens gerne vil have en havnetunnel og faktisk også burde have den, men de vil jo kun have den, hvis staten vil betale den.
Mit forslag er derfor, at Københavns Amt og Københavns Kommune kunne opkræve betalingspenge ind og ud af København.
Københavns Amt kunne så få finansieret ting, det gerne vil have, f.eks. Østamagerbanen, som det jo ikke vil være med til at betale til, og Københavns Kommune kunne så selv betale sin havnetunnel.
Når jeg er så indtaget i det eksempel her, så er det, fordi jeg aldrig tror, jeg har oplevet en kommune, der fik muligheden for at kræve penge op til bestemte projekter, som ikke gjorde det.
Så dér er et forslag; man kan også kalde det et luftkastel, men det er en idé, jeg synes, kommunerne skal tænke over.
Jeg vil mene, at hjemmelen godt kan ligge i forsøgsbestemmelsen i færdselsloven, som vi behandler om lidt, men det må vi jo høre om.
Dem bliver der nu også mulighed for at få gennemført, sådan som jeg læser redegørelsen.
Jeg tror, det er en meget fin ting.
Det er endnu et eksempel på, at kommunerne er kreative, og at det decentrale led er det bedste til at udvikle de her ting.
Og det er lige præcis det, der lægges op til.
Ministeren skal have tak for sin interesse for området her og for redegørelsen.
Det var en virkelig god idé at knytte en redegørelse til L 156, som vi skal behandle om lidt, og vi kan tilslutte os redegørelsen her, som den ligger.